जी हॉ! फिल्म ‘‘शहर मसीहा नहीं’’ बिहार की प्रतिभाओं की उपेक्षा और उनके उपहास को लेकर चिंता व्यक्त करती एक उद्देश्यपरक फिल्म है. कहानी के अनुसार मुंगेर निवासी युवक राजन सहाय (राजन कुमार) गांव में एक चिटफंड कंपनी के लिए पैसा जमा करवाता है. लेकिन, कंपनी जब भाग जाती है, तो राजन अचानक कई तरह के संकटों से घिर जाता है, टूटने लगता है. लेकिन, मां के उत्साहवर्द्धक शब्दों से उसमें एक नया जोश जागता है. वह दिल्ली पहुंचता है. जहां बिहारी होने की वजह से उसे नौकरी नहीं मिलती है, पर एक दिन उसे एक कंपनी में नौकरी मिलती है और अंततः वह अपने परिश्रम के बूते उसी कंपनी का मैनेजर बनता है और साबित कर देता है कि बिहार में भी टैलेंट है, भले ही सायलेंट है. इस बीच दिल्ली में एक पंजाबी लड़की को राजन सहाय से प्रेम हो जाता है. पर राजन सहाय के बिहारी होने का विरोध लड़की का भाई करता है.